open-index/open-wikipedia-markdown huggingface dataset:
Montes Adirondack

Os **montes Adirondack** (en ) é un macizo montañoso dos Estados Unidos no nordés do estado de Nova York. Ten unha extensión de 13&nbsp;000&nbsp;km2 entre montañas, terras boscosas, outeiros redondos, vales en forma de U e lagos. Eríxese por riba da rexión montañosa dos Apalaches.

## Etimoloxía 
Pénsase que a palabra *Adirondack* provén do vocábulo mohawk *ha-de-ron-dah* que significa "comedores de árbores". O primeiro uso escrito, que aparece como *Rontaks*, foi en 1729 por parte do misioneiro francés Joseph-François Lafitau. Este explicou que a palabra era empregada polos iroqueses como expresión despectiva contra os grupos de algonquinos que nos practicaban a agricultura e polo tanto ás veces tiñan que comer árbores para sobrevivir durante o inverno. Como os mohawks non tiñan linguaxe escrita nesa época, os europeos empregaron varias traducións fonéticas da palabra, como *Achkokx*, *Rondaxe* e *Adirondax.* Estas palabras estaban moi asociadas á rexión, mais non eran aínda consideradas un topónimo: un mapa inglés de 1761 nomea a área simplemente como *Deer Hunting Country* ("país da caza do cervo"). En 1837, os montes foron chamados *Adirondacks* por Ebenezer Emmons.

## Montañas 
O conxunto dos montes de Adirondack consíderase «montañas novas» pois segundo un estudo orográfico medra 1,5&nbsp;mm anualmente. O cumio máis alto é o monte Marcy con 1629&nbsp;m, fonte máis alta do río Hudson. Existen unhas corenta montañas que superan os 1200 metros.

A maioría dos montes altos teñen tres zonas de vexetación:
* A primeira, a de faia, pradairo e bidueiro amarelo do bosque de madeiras duras do norte.
* A segunda, de abeto vermello e o balsámico.
* A terceira na cima, unha zona alpina de rochas con lique, *Cyperus rotundus* e krummholz.

## Parque nacional 
En 1882, o estado de Nova York declarou a rexión parque nacional aínda que existían propiedades privadas que se manteñen. O fin desta declaración foi conservar «a vida silvestre [, e que as terras] non se poidan vender, arrendar ou intercambiar, nin seren ocupadas por corporacións, privadas ou estatais».

## Notas 
## Véxase tamén 
### Ligazóns externas 
* Visit Adirondack
Mars 3MV-4A

miniatura|Zond 2, unha sonda de tipo Mars 3MV-4A.
**Mars 3MV-4A** foi o nome dun modelo de sondas espaciais soviéticas. Houbo catro sondas deste tipo:

*Zond 2, enviada a un sobrevoo de Marte. O seu sistema de comunicacións fallou antes do sobrevoo.
*Zond 3, enviada a un sobrevoo da Lúa ao perder a ventá de lanzamento cara Marte.
*Venera 2, enviada a un sobreoo de Venus. Tras sobrevoar Venus fallou en retomar contacto coa Terra para transmitir os datos.
*Kosmos 96, non chegou a abandonar a órbita terrestre por problemas co seu foguete lanzador.

Cada sonda tiña unha masa duns 925 kg.

## Historial de lanzamentos 
## Notas 
## Véxase tamén
Fulgencio Lira Rodríguez

**Fulgencio Lira Rodríguez** foi un político galego.

## Traxectoria 
Foi nomeado concelleiro de Ribadavia en novembro de 1945. Foi nomeado alcalde de Ribadavia en setembro de 1946. permanecendo no cargo até 1949.

## Vida persoal 
Casou con Lucinda Pousa en decembro de 1926.
## Notas
Consellería de Promoción do Emprego e Igualdade

A **consellería de Promoción do Emprego e Igualdade** é unha consellería da Xunta de Galicia con competencias en promoción do emprego, que foi creada no ano 2020. As súas competencias foron asumidas por outras consellerías en gobernos anteriores. Dende abril de 2024, o actual titular co nome de conselleiro de Emprego, Comercio e Emigración é José González Vázquez.

## Historia 
A consellería de Traballo naceu xa en 1982, no primeiro goberno autonómico de Xerardo Fernández Albor. Durante estes anos mudou frecuentemente de nome e desapareceu sumíndose noutras áreas. Así, entre 1986 e 1987 incorpórase a Industria, entre 1993 e 1997 á consellería de Xustiza, entre 1997 e 2003 á de Familia e entre 2003 e 2005 á de Asuntos Sociais.

### Conselleiros
# Juan Corral (1982-1986). Como conselleiro de Traballo, Seguridade Social e Emigración.
# Luciano Asorey (1986-1987). Como conselleiro de Traballo, Industria e Turismo
# Miguel Martínez Losada (1987-1990). Como conselleiro de Traballo e Benestar Social.
# Manuel Pérez Álvarez (1990-1991). Como conselleiro de Traballo e Servizos Sociais
# Xosé Antonio Gil Sotres (1991-1993).
# Xoán Manuel Diz Guedes (1993-1996). Como conselleiro de Xustiza, Interior e Relacións Laborais.
# Xesús Palmou (1996-1997).
# Manuela López Besteiro (1997-2001). Como conselleira de Familia, Promoción de Emprego, Muller e Xuventude.
# María Xosé Cimadevila (2001-2004). Como conselleira de Consellería de Asuntos Sociais, Emprego e Relaciones Laborais.
# Belén Prado (2004-2005).
# Ricardo Varela Sánchez (2005-2009). Como conselleiro de Traballo.
# Beatriz Mato (2009-2015). Como conselleira de Traballo e Benestar.
# Francisco Conde (2015-2020). Como conselleiro de Economía, Emprego e Industria.
# María Xesús Lorenzana (2020-2023). Como conselleira de Emprego e Igualdade.
# Elena Rivo López (2023-2024). Como conselleira de Promoción do Emprego e Igualdade.
# José González Vázquez (2024-actual). Como conselleiro de Emprego, Comercio e Emigración.

## Estrutura interna 
### Secretarías e direccións xerais 
* Secretario Xeral Técnico: Alberto Fuentes Losada
* Secretaría Xeral de Igualdade: Susana López Abella (2012-actualidade).
* Secretaría Xeral de Emprego: Covadonga Toca Carús (2015-actualidade).

## Notas 
## Véxase tamén 
### Ligazóns externas 
* Web da consellería
Franco Malerba

**Franco Egidio Malerba**, nado en Xénova o 10 de outubro de 1946, é o primeiro astronauta italiano. Formou parte da misión STS-46.

## Traxectoria
Malerba graduouse en enxeñaría electrónica pola Universidade de Xénova en 1970 e ten un doutoramento en física pola mesma universidade en 1974, especializándose en biofísica.

Foi seleccionado como astronauta pola Axencia Espacial Italiana en 1989, participando na misión STS-46 como especialista de carga e pasando un total de 7,97 días no espazo.

## Notas 
## Véxase tamén 
### Outros artigos 
*STS-46
Iuri Malishev

**Iuri Vasilievich Malishev**, nado en Nikolaevsk, Volgogrado, o 27 de agosto de 1941 e finado o 8 de novembro de 1999, foi un cosmonauta soviético que formou parte das misións Soiuz T-2, Soiuz T-11 e Soiuz T-10.

## Traxectoria
Malishev graduouse na Academia Superior da Forza Aérea Chuguyev en 1963 e logo na Academia Militar Iuri Gagarin en 1977.

Foi seleccionado como cosmonauta en maio de 1967, adestrando ata agosto de 1969 e participando nas misións Soiuz T-2, Soiuz T-11 e Soiuz T-10. Pasou un total de 11,83 días no espazo.

## Notas 
## Véxase tamén 
### Outros artigos 
*Soiuz T-2
*Soiuz T-11
*Soiuz T-10
Emilio Dávila Alonso

**Emilio Dávila Alonso** foi un político galego.

## Traxectoria 
Foi nomeado concelleiro de Ribadavia en xaneiro de 1938. Foi primeiro tenente-alcalde. Foi nomeado alcalde de Ribadavia en 1946, cesando en setembro dese ano..

## Notas
María Xesús Lorenzana

**María Xesús Lorenzana Somoza**, nada na Coruña en 1981, é unha política galega do PPdeG.

## Traxectoria 
Licenciouse en Dereito na Universidade da Coruña (2004) e ampliou os seus estudos en Dereito Autonómico no Instituto de Dereito Público de Barcelona. Aprobou as oposicións a letradas da Xunta en 2007. Ocupou diversos postos na Asesoría Xurídica da Xunta, entre eles, na asesoría xurídica da Vicepresidencia da Igualdade e do Benestar, e na Asesoría Xurídica Xeral da Xunta de Galicia. Desde novembro de 2011 até febreiro de 2013 foi a asesora xurídica da Presidencia da Xunta. 

A partir de 2013 e durante sete anos, foi secretaria xeral técnica de diversas consellarías: Traballo e Benestar (2013), Medio Ambiente e Ordenación do Territorio (2015), e Medio Rural (2018).

En setembro de 2020 foi nomeada conselleira de Emprego e Igualdade, unha consellería nova con competencias que até ese momento dependían de Economía. En xuño de 2023 foi nomeada conselleira de Economía, Industria e Innovación e substituída por Elena Rivo López como conselleira de Promoción do Emprego e Igualdade.

Nas eleccións ao Parlamento galego de 2024, saíu elixida deputada pola Coruña.

## Notas 
## Véxase tamén 
### Ligazóns externas 
* María Jesús Lorenzana Somoza no Portal de tansparencia da Xunta de Galicia
Madame de Genlis

**Stéphanie Félicité du Crest**, coñecida literariamente como **Madame de Genlis**, nada o 21 de xaneiro de 1746 no castelo de Champcery (en Issy-l'Évêque) e finada o 31 de decembro de 1830 en París, foi, ademais de condesa de Genlis e marques de Sillery, unha recoñecida escritora en lingua francesa, cunha produción superior ás 80 obras.

Existen traducións ao galego das súas obras *Inés de Castro* (Espiral Maior, 1997) e *A escritora* (Hugin e Munin, 2020).

## Obra 
* ''Théâtre à l'usage des jeunes personnes*, 4 tomos, París, Panckoucke, 1779-1780
* *Adèle et Théodore ou Lettres sur l'éducation contenant tous les principes relatifs à l’éducation des Princes, des jeunes personnes et des hommes*, París, Lambert & F. J. Baudouin, 1782
**Le Club des Dames ou le Retour de Descartes*. París, Bureau de la bibliothèque des romans, 1784
**Herbier moral, ou Recueil de fables nouvelles, et autres poésies fugitives ; suivies d'un recueil de romances d'éducation*, París, Maradan, 1801
* *Nouveaux Contes moraux, et nouvelles historiques*, París, Maradan, 1802
* *A escritora* (*La Femme auteur*), 1802
* *Les Chevaliers du cygne, ou la cour de Charlemagne*, 3 tomos, París, Maradan, 1805
* *Bélisaire*, París, Maradan, 1808
* *Maison rustique pour servir à l’éducation de la jeunesse ou Retour en France d’une famille émigrée*, París, Maradan, 1810
* *De l'influence des femmes sur la littérature française, comme protectrices des lettres et comme auteurs, ou Précis de l'histoire des femmes françaises les plus célèbres*, París, Maradan, 1811
* *Histoire de Henri le Grand*, París, Maradan, 1815, 2 tomos (436 p. et 411 p.)
* *Dictionnaire critique et raisonné des étiquettes de la Cour ou l’esprit des étiquettes et des usages anciens*, París, E. Mongie, 1818
* *Les Parvenus*, París, Ladvocat, 1819
* *Les Petits Émigrés, ou Correspondance de quelques enfans : ouvrage fait pour servir à l'éducation de la jeunesse*, París, Onfroy ; Berlín, Legarde, 1798
* *Mémoires de la marquise de Bonchamps*, París, Baudouin Frères, s.n., 1823, in-8, VIII-112 p.
* *Mémoires inédits sur le dix-huitième siècle et la Révolution française, depuis 1756 jusqu’à nos jours*, París, Ladvocat, 1825
* *Alphonsine ou la Tendresse maternelle'', París, Lecointe et Durey, 1825

## Notas 
## Véxase tamén
Eco del Ulla

***Eco del Ulla*** foi un periódico editado en Buenos Aires en 1953.

## Historia e características 
Editado polo Centro Antas, Ulla y Monterroso de Buenos Aires. Estaba dirixido por Francisco V. Vázquez.

## Notas 
## Véxase tamén 
### Outros artigos 
* *El Eco del Ulla*
* Lista de publicacións impresas da diáspora galega
Julio García Comesaña

**Julio García Comesaña**, nado en Vigo en 1968, é un xestor e político galego, actual conselleiro de Sanidade.

## Traxectoria
Licenciouse en Física na Universidade de Santiago de Compostela (1993) coa especialidade de Electrónica e fixo anos máis tarde un mestrado en administración sanitaria. 

Comezou a traballar en radiofísica en 1993 no policlínico Povisa de Vigo, despois no hospital Universitari Vall d'Hebron, e finalmente no Hospital do Meixoeiro de Vigo, do que foi director de centro e posteriormente director operativo do hospital (2005-11). En 2013 foi nomeado subdirector xeral de ordenación asistencial e innovación organizativa do SERGAS. Foi director de procesos asistenciais da área sanitaria de Vigo, e en 2018 foi nomeado xerente da área sanitaria de Ourense. En 2019 pasou a ser xerente da área sanitaria de Vigo.

En setembro de 2020,  foi nomeado conselleiro de Sanidade por Alberto Núñez Feijóo. Nas eleccións ao Parlamento galego de 2024, saíu elixido deputado por Pontevedra.

## Notas
## Véxase tamén 
### Outros artigos 
* Lista de deputados da XII Lexislatura do Parlamento de Galicia
Branquexamento do coral

[miniatura|210px|Colonia de *[Millepora* sp afectada polo branquexamento]]
O **branquexamento do coral** ou **descoloración do coral** é un fenómeno debido ao estrés inducido pola expulsión ou a morte das microalgas simbióticas mutalistas, dinoflaxelados do xénero *Symbiodinium*, coñecidas como zooxantelas, ou pola perdida de pigmentación do protozoo. 

Os corais que forman grandes estruturas nos ecosistemas dos arrecifes de coral de mares tropicais dependen da relación simbiótica con este protozoo, que lle dá ao coral a súa coloración, cunha cor específica para cada clado. Baixo estrés, o coral expulsa ás súas zooxantelas, o que lle dá unha tonalidade clara ou completamente branca, ao que se debe o termo "branquexamento".

Unha vez que o branquexamento comeza, tende a continuar incluso aínda despois de que cese o estrés. Se a colonia de coral sobrevive ao período de estrés, as zooxantelas moitas veces requiren de semanas a meses para recuperaren a densidade normal. 

## Notas
Mars Global Surveyor

**Mars Global Surveyor** ou **MGS** foi unha sonda espacial da NASA lanzada o 7 de novembro de 1996 mediante un foguete Delta 7925 desde Cabo Cañaveral para estudar Marte.

## Características 
Mars Global Surveyor foi enviada a Marte para estudar a morfoloxía da súa superficie, a súa topografía, composición e gravidade, a dinámica atmosférica e os seus campos magnéticos. A nave, estabilizada nos tres eixos, tiña forma de caixa de 1,17 x 1,17 x 1,70 m con dúas partes: o módulo de equipamento, coa instrumentación e os sistemas de control, e o módulo de propulsión, co motor. A alimentación eléctrica era proporcionada por dous paneis solares, cada un cunhas dimensións de 3,5 x 1,9 m e producindo en total ata 980 W de potencia que podían almacenarse en dúas baterías de hidruro de níquel cunha capacidade de 20 amperio-hora. . As comunicacións principais tiñan lugar mediante unha antena parabólica de 1,5 m de diámetro situada no extremo dun mastro de 2 m de lonxitude, transmitindo en banda X e recibindo en banda X e banda Ka.

MGS levaba a bordo unha cámara, un espectrómetro para emisións térmicas, un altímetro láser e un retransmisor de radio. Ademais levaba un magnetómetro e un reflectómetro de electróns nos extremos de cada panel solar, e un oscilador ultraestable para seguimento e medicións gravitatorias. O subsistema de xestión de datos levábase a cabo cun procesador 8086 mentres que xestión de control xeral estaba a cargo de varios procesadores 1750A. O almacenamento consistía en catro grabadoras de estado sólido de 750 MB de capacidade cada unha.

## Desenvolvemento da misión 
MGS foi lanzada o 7 de novembro de 1996 e despois de 10 meses de fase de cruceiro chegou a Marte, onde entrou nunha órbita provisional elíptica o 12 de setembro de 1997. Durante os catro meses seguintes a nave foi reducindo a súa órbita mediante a técnica do aerofreado, rozando as capas superiores da atmosfera marciana para reducir a súa velocidade, aforrando propelente no proceso. Así e todo, debido a un problema nun dos paneis, a fase de aerofreado alongouse debido á necesidade de non someter á nave a tanta presión. A órbita científica final acadouse en febreiro de 1999, cunha altura de 378 km e un período de 118 minutos. A misión primaria durou un ano marciano (687 días terrestres), ata xaneiro de 2001, ampliándose varias veces ata que e perdeu o contacto coa sonda o 2 de novembro de 2006.

## Notas 
## Véxase tamén 
### Outros artigos 
*Delta 7925
Tampereen Palloilijat

O **Tampereen Palloilijat**, tamén coñecido como **TaPa**, é un club deportivo da cidade de Tampere (Finlandia) adicado á práctica do fútbol e o fútbol sala, aínda que chegou a contar tamén con sección de hóckey sobre xeo que conquistou o campionato finlandés en 1931. O club foi fundado en 1921, sendo o club de fútbol máis antigo de Tampere.

Ata 17 xogadores do club teñen vestido a camisola das seleccións finlandesas. Os membros do club construíron o primeiro campo de fútbol en 1924, que foi inaugurado cun partido fronte ao HIFK de Helsinqui no que os locais venceron por tres goles a dous, e tres anos despois, o equipo clasificouse para as semifinais do campionato finlandés, caendo fronte o Helsingin Palloseura (HPS).

En 1969 TaPa e TPallo fusionáronse para converterse no Tampellan Palloilijat (tamén TaPa). O Tampellan xogou na máxima categoría do fútbol finlandés durante as tempadas 1972 e 1973.

Na tempada 2020, o seu equipo masculino competiu na Nelonen, o quinto nivel do fútbol finlandés, logo de ascender en 2019 tras finalizar segundo do seu grupo na Vitonen.

## Fútbol sala 
O equipo masculino de fútbol sala conseguiu finalizar primeiro no seu grupo na tempada 2919-20 da Futsal-Kolmonen, conseguindo deste xeito o ascenso á Futsal Kakkonen, terceira categoría do fútbol sala finlandés.

## Hóckey sobre xeo 
O TaPa tamén contou cunha sección de hóckey sobre xeo, que participou na tempada inaugural do campionato finlandés, na que chegou ás semifinais, onde caeu fronte o Viipurin Reipas, que se proclamaría finalmente campión. Logo de non tomar parte na competición na tempada 1928-29, na templada 1930-31 chegou o seu maior logro tras alzarse co campionato logo de derrotar na final o Helsingin Jalkapalloklubi (HJK) 2-1. En 1946 a sección aínda estaba activa.

## Notas 
## Véxase tamén 
### Ligazóns externas 
*Sitio web de TaPa
Casas de Núñez, Cumbraos, Monterroso

**Casas de Núñez** é un lugar da parroquia de Cumbraos no concello lucense de Monterroso, na comarca da Ulloa. 

## Lugares e parroquias 
### Lugares de Cumbraos 
### Parroquias de Monterroso
Luiz Carlos Prates

**Luiz Carlos Prates**, nado en Santiago, Río Grande do Sur (Brasil), o 26 de xaneiro de 1943 é un escritor, conferenciante, ensaísta, xornalista e psicólogo brasileiro.

## Traxectoria
Prates, fillo único, viviu até os sete anos nunha herdade na súa cidade natal en Río Grande do Sul. Posteriormente, trasladouse a Santa María, no mesmo estado, onde pasou a adolescencia

Comezou a súa carreira nos anos 60 como locutor deportivo de Rádio Porto Alegre. Entre 1964 e 1969 foi correspondente no Brasil da U.S. Voz América.

Licenciouse en psicoloxía nos anos 70 na *Pontificia Universidade Católica do Río Grande do Sur*.

Foi comentarista deportivo en catro campionatos do mundo de fútbol: de 1978 a 1990.

En 1981 mudouse entre Criciúma e Florianópolis, no estado de Santa Catarina, onde traballou en TV Eldorado e TV Record. En 1983 converteuse en coordinador deportivo de RBS TV, onde comentou partidos de fútbol e converteuse en comentarista. De 2011 a 2015 traballou en SBT Santa Catarina.

Dende abril de 2018, traballa co Grupo Comunicações RIC.

## Notas 
## Véxase tamén 
### Ligazóns externas 
*Website persoal  (en portugués)
Xunta de Galicia de 2005

Tralas Eleccións ao Parlamento de Galicia de 2005 a Xunta de Galicia quedou conformada polo presidente, vicepresidente e 12 consellerías:

miniatura|O presidente Pérez Touriño no ano 2007
miniatura|O vicepresidente Anxo Quintana é recibido polo presidente español Rodríguez Zapatero en setembro de 2005.
O príncipe das mareas

***O príncipe das mareas*** (en ) é un filme estadounidense de 1991 producido e dirixido por Barbra Streisand. Baséase na novela homónima de Pat Conroy, e está protagonizado por Streisand e Nick Nolte. Conroy e Becky Johnston adaptaron o guión do filme. O filme estivo nomeado a sete Premios Óscar na 64ª edición dos premios, incluíndo o de mellor filme, mais finalmente non recibiu ningún.

Estreouse en galego o 4 de xaneiro de 1995 a través da TVG.

## Personaxes 
* Nick Nolte como Tom Wingo
* Barbra Streisand como Dr. Susan Lowenstein
* Blythe Danner como Sallie Wingo
* Kate Nelligan como Lila Wingo Newbury
* Melinda Dillon como Savannah Wingo
* Jeroen Krabbé como Herbert Woodruff
* George Carlin como Eddie Detreville
* Jason Gould como Bernard Woodruff
* Brad Sullivan como Henry Wingo

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Xunta de Galicia de 2012

Tralas Eleccións ao Parlamento de Galicia de 2012, o 2 de decembro de 2012, o goberno da Xunta de Galicia quedou formado polo presidente e 8 consellarías, todas elas rexidas por membros do PPdeG. A única mudanza co anterior goberno é o cambio de Javier Guerra por Francisco Conde á fronte da Consellería de Economía e Industria.

Posteriormente, no ano 2015, primeiro polos resultados das eleccións municipais e despois polos problemas na posta en marcha do Hospital Álvaro Cunqueiro, houbo outros cambios, tanto de nomes como na distribución de funcións entre consellarías. Esta foi a composición da Xunta e os seus titulares:

## Notas
Xunta de Galicia de 2016

miniatura|Conselleiros da Xunta de Galicia en setembro de 2018.
Tralas eleccións do ano 2016 a Xunta de Galicia non variou con respecto á súa composición do ano 2015. O goberno da Xunta está formado polo presidente, vicepresidente e 8 consellarías, todas elas rexidas por membros do PPdeG.

Esta foi a composición da Xunta e os seus titulares:

En setembro de 2018, o presidente Feijóo levou a cabo unha remodelación das consellarías e modificou as competencias dalgunhas delas, que quedaron deste xeito:

*

## Notas
José Meijón

**José Meijón Area**, coñecido como **Pepe Meijón**, nado en Marín en 1899 e finado no mesmo concello en 1980, foi un canteiro e escultor galego.

## Traxectoria 
En 1913 participou nos exploradores de Marín. Estudou na Escola Nocturna de Cultura Obreira apoiada polas Sociedades Obreiras, onde obtivo o segundo premio ao mellor canteiro da súa promoción en 1929. Afiliouse á agrupación local do PSOE de Marín en 1931. Ao parecer comezou a perder a cabeza cando volvera de facer o servizo militar. Estivo ingresado un tempo no sanatorio de Conxo, de onde escapou e volveu camiñando ata Marín.

Pasaba os días no monte, no camposanto ou preto da costa e gravaba nas laxes. Neopetroglifeiro, esculpía a pedra, escribindo e debuxando siluetas. Nos seus gravados hai mensaxes relixiosas, apocalípticas e referencias a Franco e á Falange; tamén animais, elementos cósmicos e esvásticas. Deixou un enorme legado artístico por diferentes puntos de Marín.

## Véxase tamén 
### Bibliografía 
* 
### Ligazóns externas 
* O incomprendido Pepe Meijón
Faísca (revista)

***Faísca. Revista de información municipal*** é unha publicación anual en lingua galega editada polo Concello do Pino, que ofrece información das actividades, proxectos, investimentos e novas producidas no municipio ao longo do ano.

## Descrición 
Naceu en decembro de 2007, durante o mandato do alcalde Manuel Taboada Vigo, co compromiso de saír cunha periodicidade trimestral, aínda que nunca chegou a tal e, tras uns primeiros anos dubitativos, nos que incluso chegou suspenderse a publicación, finalmente acadou desde o 2011 unha frecuencia anual.

A edición é a toda cor, con numerosas fotografías e infografías e cun número de páxinas que xira arredor das 40. A temática é a de información municipal do concello do Pino.

Adoita ser publicado a finais de cada ano cun formato de 297 x 210 mm (DIN A4). Non está integrada no sistema internacional de identificación de publicacións periódicas.

Os números publicados o foron nos anos e co número de páxinas que seguen:

* número 1: 2007, 52 páxinas
* número 2: 2011, 64 páxinas
* número 3: 2011, 40 páxinas
* número 4: 2012, 36 páxinas
* número 5: 2013, 32 páxinas
* número 6: 2014, 32 páxinas
* número 7: 2015, 36 páxinas

* número 8: 2016, 40 páxinas
* número 9: 2017, 40 páxinas
* número 10: 2018, 40 páxinas
* número 11: 2019, 40 páxinas
* número 12: 2020, 40 páxinas
* número 13: 2021, 44 páxinas
* número 14: 2022, 48 páxinas

## Notas 
## Véxase tamén 
### Outros artigos 
* Lista de publicacións impresas da provincia da Coruña
### Ligazóns externas 
* *Faísca* na web do Concello do Pino
Xunta de Galicia de 2009

Tralas eleccións autonómicas do ano 2009 a Xunta de Galicia quedou formada polo presidente e 10 consellarías, todas elas rexidas por membros do PPdeG. Alberto Núñez Feijóo non nomería ningúnha vicepresidencia.
José Mora

:*Para o artista uruguaio-estadounidense, véxase José Jacinto Mora*.

**José Mora Martínez**, nado na Coruña c. 1962, é un ex piloto de rallys galego. 

Competiu sempre con vehículos da marca Renault. Gañou en dúas ocasións o Campionato de Galicia de Rally, en 1985 e 1986, en ambos casos cun Renault 5 GT Turbo e con Luís Moya como copiloto.

## Traxectoria 
Naceu na Coruña, sendo fillo do empresario Eulalio Mora, fundador en 1955 dun concesionario Renault e vencellado ao mundo dos rallys, nos que José Mora comezou a competir a inicios dos anos 80, dentro da Escudería La Coruña. En 1982 quedou segundo no Rally de Porriño cun Renault 5 Copa e en 1983 competiu cun Renault 5 Alpine no Campionato de Galicia, e a pesar de sufrir varios abandonos quedou cuarto no Critérium Mora e terceiro no Rally San Froilán, finalizando a tempada como cuarto no campionato, só por detrás de Luis Barrio, Peitos e José Luis Vilanova. Ademais disputou varias probas nacionais. Ao ano seguinte subiu ao podio en segunda posición no 2º Critérium Arrojo, por detrás de José Luis Vilanova, e quedou tamén segundo no Critérium Mora, onde estreou un Renault 5 Turbo.

En 1985 comezou a correr con Luís Moya como copiloto, vencendo no Rally de Noia, no Rally de Ferrol e na primeira edición do Rally Botafumeiro, e logrando varios podios máis, resultados cos que se proclamou campión de Galicia por diante de Alfonso Pavón e Carlos Piñeiro. Ademais disputou a Copa de España de Rally, rematando en terceira posición, só por detrás de Carlos Alonso Lamberti e Marc Etchebers. Na tempada seguinte repetiu as vitorias en Noia, Ferrol e Santiago, e proclamouse campión por segundo ano consecutivo, por diante de Pavón e Germán Castrillón.

En 1987 cambiou os rallys polos circuítos e disputou o Campionato de España de Produción cun Renault 11 Turbo, rematando como subcampión. A partir de 1988  correu no Campionato de España de Rallys de Terra, de novo sobre o Renault 11 Turbo e con Carlos Marcos como copiloto. Quedou terceiro na agrupación II en 1988, 1989 e 1991 e segundo en 1990, ano no que ademais quedou cuarto na xeral absoluta.

## Familia 
Pertence a unha familia ligada ao automobilismo. Seu pai, Eulalio Mora, fundou en 1955 un concesionario Renault e foi patrocinador do Critérium Mora, proba puntuable para o Campionato de Galicia de Rally e a Copa de España. Seu irmán Javier tamén foi piloto, tanto de rallys como de circuítos, así como os seus sobriños Ramiro e Álvaro Muñiz.

## Notas 
## Véxase tamén 
### Outros artigos
Juan Manuel de la Fuente

**Juan Manuel de la Fuente Esperante**, nado na Coruña o 2 de xullo de 1928, é un economista e político galego.

## Traxectoria 
En 1947 licenciouse como profesor mercantil na Escuela de Altos Estudios Mercantiles de la Coruña. Licenciado en Económicas pola Universidade Complutense e técnico de Administración Civil do Estado. En 1968 rematou o Curso de Análisis y Política Financiera no Fondo Monetario Internacional. En 1949 ingresou no Cuerpo General Técnico del Ministerio de Hacienda. Asistiu a numerosos encontros de organismos internacionais como a Conferencia Internacional de Comercio y Desarrollo (UNTAD), o Fondo Monetario Internacional, e a OCDE. Foi director de financiamento exterior do Ministerio de Economía. Foi nomeado conselleiro de Industria e Enerxía da Xunta de Galicia o 15 de setembro de 1983, cesando o 31 de marzo de 1984. Foi director xeral de Función Pública da Xunta.

## Notas 
## Véxase tamén 
### Bibliografía 
*
Village of the Damned (filme de 1995)

***Village of the Damned*** é un filme estadounidense de 1995 dirixido por John Carpenter e protagonizado por Christopher Reeve, Kirstie Alley, Linda Kozlowski, Michael Paré, Mark Hamill e Meredith Salenger. É un remake do filme homónimo de 1960, que á súa vez está baseado na novela de 1957 *The Midwich Cuckoos* escrita por John Wyndham. O remake de 1995 está ambientado no norte de California, mentres que o libro e o filme orixinal estaban ambientados no Reino Unido.

## Personaxes 
* Christopher Reeve como Dr. Alan Chaffee
* Karen Kahn como Barbara
* Kirstie Alley como Dr. Susan Verner
* Linda Kozlowski como Jill McGowan
* Michael Paré como Frank McGowan
* Meredith Salenger como Melanie Roberts
* Mark Hamill como Reverendo George
* Pippa Pearthree como Sarah
* Peter Jason como Ben Blum

### Os nenos 
* Thomas Dekker como David McGowan 
* Lindsey Haun como Mara Chaffee
* Cody Dorkin como Robert 
* Trishalee Hardy como Julie
* Jessye Quarry como Dorothy
* Adam Robbins como Isaac
* Chelsea DeRidder Simms como Matt
* Renee Rene Simms como Casey
* Danielle Keaton como Lily

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Mars 96

**Mars 96** ou **Mars 8S** foi unha sonda espacial de Rusia lanzada o 16 de novembro de 1996 mediante un foguete Proton K/D-2 desde o cosmódromo de Baikonur para estudar Marte.

## Características 
Mars 96 foi unha misión rusa consistente nun orbitador, dúas pequenas estacións autónomas e dous penetradores de superficie para estudar a evolución e a historia xeolóxica, química e atmosférica de Marte. O orbitar estaba estabilizado nos tres eixos e tiña unha masa dunhas tres toneladas. A nave debera chegar a Marte o 12 de setembro de 1997 pero debido a un fallo do foguete lanzador non chegou a abandonar a órbita terrestre e terminou estrelándose o 17 de novembro de 1997 nunha área de 320 x 80 km, unha zona que incluía o océano Pacífico, Chile e Bolivia.

## Notas 
## Véxase tamén 
### Outros artigos 
*Proton K/D-2
Casas do Monte, Cumbraos, Monterroso

**Casas do Monte** é un lugar da parroquia de Cumbraos no concello lucense de Monterroso, na comarca da Ulloa. Segundo o padrón municipal (IGE 2019) tiña 12 habitantes, 6 mulleres e 6 homes.

## Lugares e parroquias 
### Lugares de Cumbraos 
### Parroquias de Monterroso
Antonio Pérez Pérez

**Antonio Pérez Pérez**, nado na Costa (Albarellos, Boborás) e finado en Baiona en 1986, foi un afiador e político galego.

## Traxectoria 
Emigrou a Asturias e despois, nos anos vinte, a Baiona. Traballou construíndo estradas e de mineiro, ata asentarse definitivamente en Baiona como afiador. Na segunda guerra mundial integrouse nun grupo comunista da Resistencia. que realizaba labores de sabotaxe e información e facilitaba a fuxida de xudeus e pilotos aliados, a través dos Pireneos.
En xaneiro de 1943 foi detido na Operación Escuma de Mar en compañía de Thérèse Manathon, Eladio Crespo, Jacinto Sánchez e Augusto García. Pasou polas prisións de Baiona e Bordeos, onde sufriu tortura, e chegou a Compiègne en xuño. Foi deportado a Buchenwald o 17 de xaneiro de 1944 xunto con outros 229 españois. Ingresou no campo co número 40623 e, despois do período de corentena no campo pequeno, pasou ao block 40, no campo principal, onde sobreviviu traballando de carpinteiro. Foi liberado polas tropas americanas o 11 de abril de 1945. Regresou a Baiona, onde volveu traballar como afiador. Conseguiu a nacionalidade francesa en 1948, e militou no PCF ata o seu falecemento. Nunca regresou a Galicia.

## Vida persoal 
Casou en Baiona con Escolástica, de orixe navarra. En 1931 naceu a súa única filla, Dominique Pérez.

## Véxase tamén 
### Ligazóns externas 
* Biografía de Antonio Pérez Pérez
Thomas Marshburn

**Thomas Henry "Tom" Marshburn**, nado en Statesville, Carolina do Norte, o 29 de agosto de 1960, é un astronauta estadounidense que formou parte das misións STS-127 e Soiuz TMA-07M e foi membro das expedicións 34 e 35 á Estación Espacial Internacional.

## Traxectoria
Marshburn graduouse en física pola facultade Davidson en 1982 e é máster en enxeñaría física pola Universidade de Virxinia en 1984. Ten un doutoramento en medicina pola Universidade Wake Forest 1989 e é máster en ciencias médicas pola Rama Médica da Universidade de Texas en 1997.

Foi seleccionado como astronauta pola NASA en maio de 2004, participando nas misións STS-127 e Soiuz TMA-07M e sendo membro das expedicións 34 e 35 á Estación Espacial Internacional. Pasou un total de 161,29 días no espazo.

## Notas 
## Véxase tamén 
### Outros artigos 
*STS-127
*Soiuz TMA-07M
*Expedición 34
*Expedición 35
*Estación Espacial Internacional
Richard Mastracchio

**Richard Alan "Rick" Mastracchio**, nado en Waterbury, Connecticut, o 11 de febreiro de 1960, é un astronauta estadounidense que formou parte das misións STS-106, STS-131, STS-118 e Soiuz TMA-11M e foi membro das 38 e 39 á Estación Espacial Internacional.

## Traxectoria
Mastracchio graduouse en enxeñaría eléctrica e ciencias informáticas pola Universidade de Connecticut en 1982 e é máster en enxeñaría eléctrica polo Instituto Politécnico Rensselaer en 1987 e máster en física pola Universidade de Houston-Clear Lake en 1991.

Foi seleccionado como astronauta pola NASA en abril de 1996, participando nas misións STS-106, STS-131, STS-118 e Soiuz TMA-11M e sendo membro das expedicións 38 e 39 á Estación Espacial Internacional. Pasou un total de 227,57 días no espazo.

## Notas 
## Véxase tamén 
### Outros artigos 
*STS-106
*STS-131
*STS-118
*Soiuz TMA-11M
*Expedición 38
*Expedición 39
*Estación Espacial Internacional
Michael J. Massimino

**Michael James Massimino**, nado en Oceanside, Nova York, o 19 de agosto de 1962, é un astronauta estadounidense retirado que formou parte das misións STS-125 e STS-109.

## Traxectoria
Massimino graduouse en enxeñaría industrial pola Universidade de Columbia en 1984 e é máster en enxeñaría mecánica e tecnoloxía e política polo Instituto Tecnolóxico de Massachusetts (MIT) en 1988. Ten un grao en enxeñaría mecánica polo MIT en 1990 e un doutoramento na mesma materia polo MIT en 1992.

Foi seleccionado como astronauta pola NASA en maio de 1996, participando nas misións STS-125 e STS-109 e pasando un total de 23,83 días no espazo.

## Notas 
## Véxase tamén 
### Outros artigos 
*STS-125
*STS-109
Ken Mattingly

**Thomas Kenneth Mattingly II**, nado en Chicago o 17 de marzo de 1936 e finado o 3 de novembro de 2023 en Arlington, foi un astronauta estadounidense que formou parte das misións Apollo 16, STS-4 e STS-51-C.

## Traxectoria
Mattingly graduouse en enxeñaría aeronáutica pola Universidade Auburn en 1958.

Foi seleccionado como astronauta pola NASA en abril de 1966, participando nas misións Apollo 16, STS-4 e STS-51-C e pasando un total de 21,19 días no espazo.

## Notas 
## Véxase tamén 
### Outros artigos 
*Apollo 16
*STS-4
*STS-51-C
Raque (cnidarios)

miniatura|200px|*Pennatula phosphorea* Na parte inferior vese o raque
miniatura|200px|*Renilla reniformis*

O **raque** é, nos cnidarios da clase dos antozoos e orde dos pennatuláceos, o bulbo ou pedúnculo situado na base do pólipo axial, ancorado no substrato, que soporta os pólipos secundarios que nacen deste eixe.

Na familia dos renílidos, constituída polo único xénero *Renilla*, o raque é moi ancho e de contorno circular ou reniforme (de aí o seu nome) e en forma de folla carnosa que soporta numerosos pólipos unicamente na cara superior, carecendo de eixe axial. En conxunto, a colonia parece un abano.

## Notas 
## Véxase tamén 
### Bibliografía 
* Barnes, Robert D. (1968): *Invertebrate Zoology*. Filadelfia, Pensilvania, USA: Saunders. ISBN 978-0-7216-1561-5.
* Garrido, Carlos (1997): *Dicionário terminológico quadrilíngue de zoologia dos invertebrados*. A Coruha: Associaçom Galega da Língua. ISBN 84-8730-512-1.
* Williams, Gary C. (2011): "The Global Diversity of Sea Pens (Cnidaria: Octocorallia: Pennatulacea)". *PLoS ONE* **6** (7): e22747. 

### Outros artigos 
* Pennatuláceos
Hymyilevä mies

***Hymyilevä mies*** é un filme finlandés de 2016 dirixido por Juho Kuosmanen. É unha coprodución entre Finlandia, Suecia e Alemaña. Estreouse no Festival Internacional de Cinema de Cannes de 2016, onde gañou o premio Un Certain Regard. Foi escollido como candidato de Finlandia para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Sinopse 
Ano 1962: Olli Mäki é un boxeador afeccionado da cidade de Kokkola convertido en profesional que, mentres asiste a unha voda, se namora da súa amiga Raija. Viaxan a Helsinqui onde o seu representante Elis Ask está a preparar o gran salto de Olli: unha loita polo título de campión de peso pluma da Asociación Mundial de Boxeo contra o recoñecido boxeador estadounidense Davey Moore no Estadio Olímpico de Helsinqui. A pelexa será un dos eventos máis importantes da historia do deporte finlandés, aínda que a maioría da xente, incluído Olli, son escépticos: os rexistros de Moore superan con moito aos de Olli.

## Personaxes 
* Jarkko Lahti como Olli Mäki
* Oona Airola como Raija Jänkä
* Eero Milonoff como Elis Ask
* John Bosco Jr. como Davey Moore

Os auténticos Olli e Raija Mäki aparecen brevemente ao final do filme, cando Raija mira cara a eles e pregunta a Olli: "coidas que seremos coma eles cando sexamos vellos?".

## Notas 
## Véxase tamén 
### Outros artigos 
* Filmes de Finlandia propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Miekkailija

***Miekkailija*** (tamén coñecido polo título en ) é un filme de 2015 coproducido entre Finlandia, Estonia e Alemaña que foi dirixido por Klaus Härö. Conta a historia real de Endel Nelis, un esgrimista e adestrador estoniano. O guión foi creado por Anna Heinämaa e rodaxe comezou en Estonia a finais de febreiro de 2014.

O filme foi escollido como candidato de Finlandia para o Óscar ó mellor filme en lingua non inglesa na 88ª edición dos premios, clasificándose na lista curta de decembro xunto con outros oito filmes, mais finalmente non foi nomeado. *Miekkailija* foi nomeado ó Globo de Ouro ó mellor filme en lingua non inglesa como unha coprodución entre Finlandia, Estonia e Alemaña.

## Personaxes 
* Märt Avandi como Endel
* Ursula Ratasepp como Kadri
* Hendrik Toompere jr. como director do colexio
* Liisa Koppel como Marta	
* Joonas Koff como Jaan 
* Lembit Ulfsak como avó de Jaan
* Piret Kalda como nai de Jaan
* Egert Kadastu como Toomas
* Ann-Lisett Rebane como Lea
* Elbe Reiter como Tiiu

## Notas 
## Véxase tamén 
### Outros artigos 
* Filmes de Finlandia propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar
### Ligazóns externas 
*
Renílidos

A dos **renílidos** (*Renillidae*) é  unha familia de cnidarios da clase dos antozoos, subclase dos octocoraliarios e orde dos pennatuláceos, constituída por un único xénero, *Renilla*.

## Taxonomía 
### Descrición 
#### Familia 
A familia foi descrita en 1870 polo naturalista británico John Edward Gray.
* *Renilla amethystina* Verrill, 1864
* *Renilla edwardsii* Herklots, 1858
* *Renilla koellikeri* Pfeffer, 1886
* *Renilla muelleri* Kölliker, 1872
* *Renilla octodentata* Zamponi & Pérez, 1996
* *Renilla reniformis* (Pallas, 1766) - a especie tipo
 
Porén, o ITIS só recoñece tres:

* *Renilla koellikeri* Pfeffer, 1886 	 
* *Renilla muelleri* Kölliker, 1872 	 
* *Renilla reniformis* (Pallas, 1766) 

## Catacterísticas 
A familia comprende especies encadradas comunmente entre os corais brandos, xa que carecen de esqueleto calcario como os corais da orde dos escleractinios, polo que non son corais hermatípicos.

Forman colonias de pólipos unidos por unha masa carnosa de cenénquima, ou tecido común xerado por eles, para soportaren a colonia. 

Distínguense dos outros pinnatuláceos pola característica forma das colonias: o seu raque é moi ancho e de contorno circular ou reniforme (de aí o seu nome) e en forma de folla carnosa que soporta numerosos pólipos unicamente na cara superior, carecendo de eixe axial. En conxunto, a colonia parece un abano.

## Distribución 
As especies desta familia están estendidas polas augas tropicais e subtropicais de América, tanto no Atlántico como no Pacífico.

## Notas 
## Véxase tamén 
### Bibliografía 
* Barnes, Robert D. (1968): *Invertebrate Zoology*. Filadelfia, Pensilvania, USA: Saunders. ISBN 978-0-7216-1561-5.
* Cordeiro, R.; McFadden, C.; van Ofwegen, L.; Williams, G. (2020): *World List of Octocorallia. Renillidae*.
* Daly, M.; M. R. Brugler; P. Cartwright; A. G. Collins; M. N. Dawson; D. G. Fautin; S. C. France; C. S. McFadden; D. M. Opresko; E. Rodríquez; S. L. Romano & J. L. Stake (2007): "The phylum Cnidaria: A review of phylogenetic patterns and diversity 300 years after Linnaeus". *Zootaxa* **1668**: 127-182. 
* Zamponi M. O. & Pérez C. D. (1955): "Revision of the pennatulacean genus *Renilla* Lamarck, 1816 (Octocorallia, Pennatulacea), with descriptions of two new species from Subantarctic Region". *Miscellánia Zoologica* **18**: 21-32.

### Outros artigos 
* Octocoraliarios
* Pennatuláceos
A Torre, Fente, Monterroso

**A Torre** é un lugar da parroquia de Fente no concello lucense de Monterroso, na comarca da Ulloa. Segundo o padrón municipal (IGE 2019) tiña 3 habitantes, dous homes e unha muller.

## Lugares e parroquias 
### Lugares de Fente 
### Parroquias de Monterroso
The Desert Sessions

**The Desert Sessions** é unha serie de gravacións musicais colectivas fundadas por Josh Homme en 1997. Artistas como Brant Bjork, PJ Harvey, Jeordie White (Twiggy Ramirez), Dave Catching, Nick Oliveri, Mark Lanegan, John McBain, Ben Shepherd, Josh Freese, Chris Goss, Alain Johannes, Troy Van Leeuwen, Dean Ween, e moitos outros da escena de Palm Desert colaboraron como compositores e músicos.

## Discografía 
### EPs orixinais 
## Véxase tamén 
### Ligazóns externas 
* Páxina do colectivo
Amigos e amantes

***Amigos e amantes*** (en ) é un filme estadounidense de 1999 dirixido e coescrito por George Haas. Conta a historia dun grupo rapaces nunha viaxe de esquí. Está protagonizado por Stephen Baldwin, Claudia Schiffer e Robert Downey, Jr.

Estreouse en galego o 12 de agosto de 2003 a través da TVG.

## Personaxes 
* Stephen Baldwin como Jon
* Danny Nucci como Dave
* George Newbern como Ian Wickham
* Alison Eastwood como Lisa
* Claudia Schiffer como Carla
* Robert Downey, Jr. como Hans
* Neill Barry como Keaton McCarthy
* Suzanne Cryer como Jane McCarthy
* David Rasche como Richard "Richie" Wickham
* Ann Magnuson como Katherine
* Leon como Tyrell

## Notas 
## Véxase tamén 
### Ligazóns externas 
*
Un amor de Moscú

***Un amor de Moscú*** (en ) é un filme estadounidense de 1974 dirixido por Robert Ellis Miller. Está protagonizado por Goldie Hawn e Hal Holbrook, e baséase na novela de George Feifer.

Estreouse en galego o 4 de maio de 1986 a través da TVG baixo o título *Un amor de Moscú*, aínda que o nome correcto da cidade en galego é *Moscova*.

## Personaxes 
* Goldie Hawn como Oktyabrina  
* Hal Holbrook como Joe  
* Anthony Hopkins como Kostya  
* Grégoire Aslan como Ministro  
* Anton Dolin como Ignatievitch  
* Bruno Wintzell como Alexander  
* Zoran Andric como Leonid  
* Hanna Hertelendy como Xuíz 
* Maria Sukolov como Old Crone  
* Zitto Kazann como Passport Black Marketeer  
* Inger Jensen como Helga Van Dam  
* Raymond O'Keefe como condutor  
* Richard Marner como xefe de prensa do Kremlin  
* Michael Janisch como xefe de policía Valinikov  
* Harry Towb como xornalista estadounidense

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Amencer vermello

:*Este artigo é sobre o filme do ano 1984. Para a versión de 2012 véxase *Red Dawn (filme de 2012)*.

***Amencer vermello**'' (en ) é un filme estadounidense de 1984 dirixido por John Milius, cun guión de Kevin Reynolds e Milius. Está protagonizado por Patrick Swayze, Charlie Sheen, C. Thomas Howell, Lea Thompson, Jennifer Grey, Ben Johnson, Harry Dean Stanton, Ron O'Neal, William Smith e Powers Boothe.

O filme conta como os Estados Unidos son invadidos pola Unión Soviética e os seus aliados en Cuba e Nicaragua. Porén, existe un contexto baseado na terceira guerra mundial que non está completamente elaborado. O argumento céntrase nun grupo de estudantes de secundaria que resisten a ocupación con loita de guerrillas, chamándose a si mesmos "Wolverines", como a mascota do seu instituto.

Estreouse en galego o 13 de xaneiro de 1993 a través da TVG.

## Personaxes 
* Patrick Swayze como Jed Eckert
* C. Thomas Howell como Robert Morris
* Lea Thompson como Erica Mason
* Charlie Sheen como Matt Eckert
* Darren Dalton como Daryl Bates
* Jennifer Grey como Toni Mason
* Brad Savage como Danny
* Doug Toby como Arturo "Aardvark" Mondragon
* Powers Boothe como Tenente Coronel Andrew "Andy" Tanner, USAF
* Ben Johnson como Mr. Jack Mason
* Lois Kimbrell como Mrs. Mason
* Harry Dean Stanton como Mr. Tom Eckert
* Ron O'Neal como Coronel Ernesto Bella
* William Smith como Coronel Strelnikov
* Vladek Sheybal como Xeneral Bratchenko
* Frank McRae como Mr. Teasdale
* Roy Jenson como Mr. Samuel Morris
* Pepe Serna como Mr. Mondragon
* Lane Smith como Comandante Bates
* Judd Omen como capitán nicaraguano
* Radames Pera como Sarxento Stepan Gorsky

## Notas 
## Véxase tamén 
### Bibliografía 
* 
### Ligazóns externas 
* 
* Ficha en RottenTomatoes 
* Ficha en AllMovie 
* Ficha en BoxOfficeMojo
Luis Barrio

**Luis Barrio Doel** nado en Lugo en 1953 e finado en Vilalba o 29 de decembro de 1992, foi un piloto de rallys galego. Gañou o Campionato de Galicia de Rally en 1983.

## Traxectoria 
Residente nas Pontes de García Rodríguez dende 1976. Comezou nos rallys na década de 1970, participando en carreiras de montaña como piloto da Escudería Ferrol. En 1979 logrou varios podios en subidas, conducindo un Alpine 1600, e quedou 10º no Rally San Froilán. 

En 1981 proclamouse subcampión galego de rally por detrás de Carlos Piñeiro, despois de obter cun SEAT 124 2000 dous segundos postos (Rally do Condado e Rally San Martiño) e catro terceiros (Rally dos Pazos, Rally do Lacón, Rally de Ferrol e Rally Rías Baixas). Ese ano proclamouse tamén subcampión galego de montaña, só por detrás de Camba, ao que con todo conseguiu superar na Subida a Celas de Peiro, onde Barrio logrou a vitoria cun Selex 1800. Co 124 2000 e co Selex disputou a primeira parte da tempada, mentres que para a partir da Subida á Grela competiu cun Seat 124 2100. Rematou a tempada cunha vitoria, cinco segundos postos e tres terceiros. A metade da tempada 1982 cambiou de equipo, pasando a correr coa Escudería La Coruña, e conseguiu a súa primeira vitoria absoluta nun rally, no Rally da Coruña.

En 1983 gañou o Critérium Arrojo, abandonou no Lacón, quedou 20º no Rally de Ourense e quinto no San Froilán, chegando a última proba, o Rally da Coruña, como segundo clasificado. No rally coruñés logrou a vitoria por diante de José Luis Vilanova e proclamouse campión galego do 83, a pesar de que o ourensán Peitos xa se autoproclamara vencedor meses antes tras a súa vitoria no Rally de Ferrol. 

Competiu ata mediados dos anos 80. En 1986 foi elixido presidente do Automóbil Club As Pontes, unha escudaría creada nese mesmo intre. En 1988 converteuse en concelleiro do concello das Pontes de García Rodríguez, por Alianza Popular.

Faleceu o 29 de decembro de 1992 nun accidente de tráfico, atropelado por un camión nunha beiravía de Vilalba.

## Notas
Amor estúpido e tolo

***Amor estúpido e tolo*** (en ) é un filme estadounidense de 2011 dirixido por Glenn Ficarra e John Requa, escrito por Dan Fogelman, e protagonizado por Steve Carell, Ryan Gosling, Julianne Moore, Emma Stone, Marisa Tomei e Kevin Bacon. Conta a historia dun home recentemente divorciado que tenta redescubrir a súa masculinidade e é ensinado a ter citas con mulleres nos bares.

Estreouse en galego o 11 de setembro de 2014 a través da TVG.

## Personaxes 
* Steve Carell como Cal Weaver
* Ryan Gosling como Jacob Palmer
* Julianne Moore como Emily Weaver
* Emma Stone como Hannah Weaver
* Marisa Tomei como Kate Tafferty
* Kevin Bacon como David Lindhagen
* John Carroll Lynch como Bernie Riley
* Josh Groban como Richard
* Analeigh Tipton como Jessica Riley
* Jonah Bobo como Robbie Weaver
* Joey King como Molly Weaver
* Beth Littleford como Claire Riley
* Julianna Guill como Madison
* Liza Lapira como Liz
* Crystal Reed como Amy Johnson
* Dan Butler como xefe de Cal

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo